Z A P I S N I K

 sa 11. sjednice Općinskog vijeća Općine Babina Greda održane dana 07. lipnja 2022. godine u Vijećnici Općine Babina Greda sa početkom u 20:00 sati.

 NAZOČNI: Tomo Đaković, Mato Čivić, Ivan Kedačić, Marija Gregorović, Ivan Katušić, Josip Gregorović, Jakob Ličanin, Zvonko Petričević, Dejan Gregić i Vedrana Džoić.

Nenazočni: Mato Petričević, Marko Mrkonjić i Violeta Gregorović.

Ostali nenazočni: Općinski načelnik Josip Krnić,

Osim članova Općinskog vijeća, nazočni su:
Pročelnik JUO: Tomislav Kopić - zapisničar,
Ravnateljica Dječjeg vrtića Regoč: Vlatka Marošević,

 Predsjednik Općinskog vijeća otvorio je 11. sjednicu općinskog vijeća, pozdravio nazočne, ustanovio da je na sjednici nazočno 10 vijećnika i da postoji kvorum, a 3 vijećnika nedostaju te je predložio izmijenjeni dnevni red gdje je dodao novu točku dnevnog reda pod rednim brojem 5, a gdje ostale točke dnevnog reda 5, 6, 7, 8, 9, 10 i 11 postaju točke dnevnog reda 6, 7, 8, 9, 10, 11 i 12, točka 5 postaje točka 6, točka 6 postaje točka 7, točka 7 postaje točka 8, točka 8 postaje točka 9, točka 9 postaje točka 10, točka 10 postaje točka 11 i točka 11 postaje točka 12 i kao takav je slijedeći:

**D n e v n i r e d**

1. Usvajanje Zapisnika sa prethodne sjednice Općinskog vijeća,
2. Donošenje Odluke o izmjeni i dopuni Odluke o cijeni, mjerilima upisa i financiranju programa Dječjeg vrtića Regoč,
3. Donošenje Odluke o davanju prethodne Suglasnosti na Plan i mjerilo upisa djece u Dječji vrtić Regoč za pedagošku 2022/2023. godinu,
4. Donošenje Odluke o davanju Suglasnosti na Odluku o oslobođenju roditelja udjela u cijeni vrtića za mjesec lipanj 2022. godine,
5. Donošenje Odluke o davanju suglasnosti na II. Odluku o izmjenama i dopunama Pravilnika o unutarnjem ustrojstvu i načinu rada Dječjeg vrtića “Regoč” Babina Greda,
6. Donošenje Odluke o izmjeni i dopuni Odluke o komunalnim djelatnostima Općine Babina Greda,
7. Donošenje Odluke o izmjeni i dopuni Odluke o komunalnom redu,
8. Donošenje Odluke o izmjeni i dopuni Odluke o održavanju komunalne infrastrukture za 2022. godinu,
9. Donošenje Odluke o izmjeni i dopuni Odluke o koeficijentima za obračun plaće službenika i namještenika Općine Babina Greda,
10. Donošenje Odluke o Programu poticaja razvoja i unaprjeđenja gospodarskih aktivnosti na području Općine Babina Greda za 2022. godinu,
11. Donošenje Odluke o Programu potpore poljoprivredi i ruralnom razvoju Općine Babina Greda za 2022. godinu,
12. Donošenje Odluke o davanju prethodne Suglasnosti na Opće uvjete isporuke komunalne usluge obavljanja dimnjačarskih poslova na području Općine Babina Greda.

**Predložen Dnevni red je usvojen sa: 8 glasova „ZA“, 0 glasova „PROTIV“, 2 glasa „SUZDRŽANIH“.**

Točka 1.

Predsjednik Općinskog vijeća dao je na raspravu zapisnik sa prethodne sjednice Općinskog vijeća.

Dejan Gregić: rekao je da zadnja točka dnevnog reda u zapisniku nije izglasana redom kojim je napisana, te utvrdio da isto treba ispraviti kako je Predsjednik vijeća i dao na glasanje, a to je Protiv, Za, Suzdržani.

Kako se nitko više nije javio za riječ, zapisnik sa prethodne sjednice Općinskog vijeća usvaja se sa primjedbom Dejana Gregić kako je navedeno sa 7 glasova „ZA“, 1 glas „PROTIV“ i 2 glasa „SUZDRŽANA“.

Točka 2.

Predsjednik Općinskog vijeća dao je na raspravu prijedlog Odluke o izmjeni i dopuni Odluke o cijeni, mjerilima upisa i financiranju programa Dječjeg vrtića Regoč.

Vlatka Marošević: pozdravila je nazočne, te ukratko objasnila navedenu Odluku, i spomenula usklađenje sa novim zakonom, zato su navedena bodovanja, te za upis djece mora biti neki kriterij, i zato su te izmjene i dopune.

Dejan Gregić: upitao je da li je izmjena zakona stupila prije ili poslije donošenja Odluke?

Vlatka Marošević: odgovorila je da je zakon odnosno izmjene i dopune istoga stupile na snagu krajem svibnja ove godine.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o izmjeni i dopuni Odluke o cijeni, mjerilima upisa i financiranju programa Dječjeg vrtića Regoč, te se nakon provedenog glasanja konstatira da je Odluka donesena sa 10 glasova „ZA“, 0 glasova „PROTIV“ i 0 glasova „SUZDRŽANIH“.

Točka 3.

Predsjednik Općinskog vijeća dao je na raspravu prijedlog Odluke o davanju prethodne Suglasnosti na Plan i mjerilo upisa djece u Dječji vrtić Regoč za pedagošku 2022/2023. godinu.

Vlatka Marošević: rekla je da je ovo nešto što se svake godine mora donijeti, u čl. 2. se vidi koje programe ima ovaj vrtić i za koje se djeca mogu upisati, po starom kapacitetu vrtić je mogao upisati ove godine samo 6 nove djece, zato što samo 6 odlazi u školu, te se briše tekst iza dvotočke i stavlja se točka. Spomenula je da dana 07.06. tj. danas je bila inspekcija iz Vukovarsko – srijemske županije, koja je odobrila na korištenje višenamjensku dvoranu gdje će biti smješten petosatni program, te raditi će se preraspodjela skupina za djecu. I upravo tako moći ćemo više djece upisati u vrtić, a postoje i okolne općine koje će moći upisivati svoju djecu jer će biti mjesta u vrtiću, i na kraju je dodala da je potrebno donijeti taj plan kako bi se mogao raspisati natječaj za upis djece u vrtić.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje sa izmjenom donošenje Odluke o davanju prethodne Suglasnosti na Plan i mjerilo upisa djece u Dječji vrtić Regoč za pedagošku 2022/2023. godinu, te se nakon provedenog glasanja konstatira da je Odluka donesena sa 10 glasova „ZA“, 0 glasova „PROTIV“ i 0 glasova „SUZDRŽANIH“.

Točka 4.

Predsjednik Općinskog vijeća dao je na raspravu prijedlog Odluke o davanju Suglasnosti na Odluku o oslobođenju roditelja udjela u cijeni vrtića za mjesec lipanj 2022. godine.

Vlatka Marošević: rekla je da ovo je još jedna Odluka koju treba potvrditi ovo vijeće, i da je općina prošla na javnom natječaju i dobila 220.000,00 kuća pomoći za rad vrtića, a uvjet je bio da se oslobode plaćanja roditelji udjela u cijeni vrtića za svibanj ili lipanj.

Vedrana Džoić: upitala je da li je to oslobođenje plaćanja samo za lipanj?

Vlatka Marošević: odgovorila je potvrdno, i rekla da je uvjet bio samo za jedan mjesec.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o davanju Suglasnosti na Odluku o oslobođenju roditelja udjela u cijeni vrtića za mjesec lipanj 2022. godine, te se nakon provedenog glasanja konstatira da je Odluka donesena sa 10 glasova „ZA“, 0 glasova „PROTIV“ i 0 glasova „SUZDRŽANIH“.

Točka 5.

Predsjednik Općinskog vijeća dao je na raspravu prijedlog Odluke o davanju suglasnosti na II. Odluku o izmjenama i dopunama Pravilnika o unutarnjem ustrojstvu i načinu rada Dječjeg vrtića “Regoč” Babina Greda.

Vlatka Marošević: rekla je kratko da ova Odluka je vezana za plan i mjerila upisa, budući da je povećanje kapaciteta vrtića za jednu dodatnu skupinu, te da je potreban još jedan odgojitelj.

I na kraju je dodala da po Pravilniku bi bilo 7 odgojitelja na puno radno vrijeme, a 1 odgojitelj na pola radnog vremena dok traje predškola.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o davanju suglasnosti na II. Odluku o izmjenama i dopunama Pravilnika o unutarnjem ustrojstvu i načinu rada Dječjeg vrtića “Regoč” Babina Greda,, te se nakon provedenog glasanja konstatira da je Odluka donesena sa 10 glasova „ZA“, 0 glasova „PROTIV“ i 0 glasova „SUZDRŽANIH“.

Točka 6.

Predsjednik Općinskog vijeća dao je na raspravu prijedlog Odluke o izmjeni i dopuni Odluke o komunalnim djelatnostima Općine Babina Greda.

Tomislav Kopić: ukratko je objasnio predmetnu Odluku, te da je riječ o usklađenju sa zakonom.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o izmjeni i dopuni Odluke o komunalnim djelatnostima Općine Babina Greda, te se nakon provedenog glasanja konstatira da je Odluka donesena sa 10 glasova „ZA“, 0 glasova „PROTIV“ i 0 glasova „SUZDRŽANIH“.

Točka 7.

Predsjednik Općinskog vijeća dao je na raspravu prijedlog Odluke o izmjeni i dopuni Odluke o komunalnom redu.

Tomislav Kopić: ukratko je objasnio predmetnu Odluku, te da je riječ o usklađenju sa zakonom, gdje se osobe sa posebnim potrebama moraju zaštiti.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o izmjeni i dopuni Odluke o komunalnom redu, te se nakon provedenog glasanja konstatira da je Odluka donesena sa10 glasova „ZA“, 0 glasova „PROTIV“ i 0 glasova „SUZDRŽANIH“.

Točka 8.

Predsjednik Općinskog vijeća dao je na raspravu prijedlog Odluke o izmjeni i dopuni Odluke o održavanju komunalne infrastrukture za 2022. godinu.

Tomislav Kopić: ukratko je objasnio predmetnu Odluku, te da je riječ o usklađenju sa zakonom i revizijom koja je tražila da program održavanja se prikazuje osim po komunalnim djelatnostima, nego da i dodatno svaka stavka bude razrađena iz kojih se vidi koliko će se financijskih sredstava utrošiti.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o izmjeni i dopuni Odluke o održavanju komunalne infrastrukture za 2022. godinu, te se nakon provedenog glasanja konstatira da je Odluka donesena sa 10 glasova „ZA“, 0 glasova „PROTIV“ i 0 glasova „SUZDRŽANH“.

Točka 9.

Predsjednik Općinskog vijeća dao je na raspravu prijedlog Odluke o izmjeni i dopuni Odluke o koeficijentima za obračun plaće službenika i namještenika Općine Babina Greda.

Tomislav Kopić: objasnio je da ovdje je riječ o usklađenju po uputi Ministarstva pravosuđa i uprave, gdje su zatražili da koeficijenti u odnosu na višeg referenta moraju se razlikovati od stručnog suradnika i višeg stručnog suradnika jer je riječ o drugoj i većoj kategoriji radnog mjesta.

Kako se nitko nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o izmjeni i dopuni Odluke o koeficijentima za obračun plaće službenika i namještenika Općine Babina Greda, te se nakon provedenog glasanja konstatira da je Odluka donesena sa 10 glasova „ZA“, 0 glasova „PROTIV“ i 0 glasova „SUZDRŽANIH“.

Točka 10.

Predsjednik Općinskog vijeća dao je na raspravu prijedlog Odluke o Programu poticaja razvoja i unaprjeđenja gospodarskih aktivnosti na području Općine Babina Greda za 2022. godinu.

Tomislav Kopić: ukratko je objasnio Program te spomenuo da se Odbor za gospodarstvo, poljoprivredu i fondove EU sastao dana 02.06.2022. godine gdje je bilo nazočno 5 članova od 7, te da su jednoglasno donijeli prijedlog ovog Programa. Kratko je rekao da se ovaj program sastoji od 3 mjere, te da je osigurano 800.000,00 kuna u proračunu općine i da će nakon usvajanja Programa biti donesen Pravilnik gdje će se vrednovati kvaliteta prijave i gdje će biti propisani jasni kriteriji.

Kako se nitko nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o Programu poticaja razvoja i unaprjeđenja gospodarskih aktivnosti na području Općine Babina Greda za 2022. godinu, te se nakon provedenog glasanja konstatira da je Odluka donesena sa 8 glasova „ZA“, 0 glasova „PROTIV“ i 2 glasa „SUZDRŽANA“.

Točka 11.

Predsjednik Općinskog vijeća dao je na raspravu prijedlog Odluke o Programu potpore poljoprivredi i ruralnom razvoju Općine Babina Greda za 2022. godinu.

Tomislav Kopić: ukratko je objasnio Program te spomenuo da je isti Odbor izglasao jednoglasno i ovaj prijedlog programa. Kratko je rekao da se ovaj program sastoji od 5 mjera, i da će nakon usvajanja Programa biti donesen Pravilnik gdje će se vrednovati isto kvaliteta prijave i gdje će biti propisani jasni kriteriji.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o Programu potpore poljoprivredi i ruralnom razvoju Općine Babina Greda za 2022. godinu, te se nakon provedenog glasanja konstatira da je Odluka donesena sa 8 glasova „ZA“, 0 glasova „PROTIV“ i 2 glasa „SUZDRŽANIH“.

Točka 12.

Predsjednik Općinskog vijeća dao je na raspravu prijedlog Odluke o davanju prethodne Suglasnosti na Opće uvjete isporuke komunalne usluge obavljanja dimnjačarskih poslova na području Općine Babina Greda.

Zvonko Petričević: rekao da isti dimnjačar kupi samo novac od 01.06. do 01.09., a kada ga zoveš onda ne dođe, ako se dogovoriš u 10 sati onda dođi u 10 sati, i ako ispituje plinske instalacije neka donese uređaje koji to ispituju i naravno onda će mu se i platiti, ovako plinara dođe i odradi posao i ispita.

Jakob Ličanin: rekao je da prošle godine je dimnjačar uzimao 100,00 kuna za ispitivanje plina.

Dejan Gregić: rekao da li je to praksa pa da sve općine daju koncesiju i sama koncesija je širok pojam i dobro se zna što je pojam koncesija. Neko ide na sud s nekime da li se mora platiti ili ne. On je s koncesijom dobio obvezu da čisti i održava dimnjake i ostalo. Bilo i prije kada je bio Čađo iz Županje.

Ivan Katušić: je rekao da mu platiš 100,00 kuna, i možeš ga zvati da čisti koliko hoćeš puta.

Dejan Gregić: napomenuo da atest uređaj i DVD plaća oko 5.100,00 kuna.

Tomislav Kopić: rekao je kratko da u odluci o komunalnim djelatnostima je propisano da usluga obavljanja poslova dimnjačara ide putem koncesije, te da po zakonu su i ostale općine dužne na taj način funkcionirati, i rekao je da će se dimnjačara pozvati na sastanak oko spomenute problematike. Rekao je na kraju da u slučaju kada ne bi imali dimnjačara, a kada bi ga nazvali isti nije u obvezi doći i izvršiti traženu uslugu, dok ovako putem koncesije ima obvezu.

Zvonko Petričević: dodao je za kraj da kada se zapali dimnjak nekome, dimnjačar odmah dođe i kaže da isti nije čistio te da je uvijek tako.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o davanju prethodne Suglasnosti na Opće uvjete isporuke komunalne usluge obavljanja dimnjačarskih poslova na području Općine Babina Greda, te se nakon provedenog glasanja konstatira da je Odluka donesena sa
7 glasova „ZA“, 0 glasova „PROTIV“ i 3 glasova „SUZDRŽANA“.

Sjednica je završena u 20:35 sati.

 Zapisničar: Predsjednik Općinskog vijeća:

 Tomislav Kopić Tomo Đaković